L'Andalusia ła xe una de łe disete comunità autònome de ła Spagna. La confina a nord co le rejon de ła Estremadura, Casteja e Ła Mància, a est co la rejon de Mùrcia, a òvest co i distreti de Faro e Beja, in Portogało, a sud, se ghe se cata poxisioà ła enclava ingłeza de Zibiltera. La xe la pi popołada comunità autònoma de ła Spagna co 8.202.220 viventi inte el 2008 e ła segonda pì estendesta par cheło che rivarda ła superfise, che, unìo a ła só storia e a ła so cultura ła ghe conferise on pexo significatìo a drento del Paeze Ibèrego. La configurasion zeogràfega la xe uno dei lementi che ghe dà el so èsar ùnxoła a l'Andalusìa. Dal ponto de vista xiogràfego, drento ghe se pol distìnguar tre grande àree anbientałi, formae da l'interasion de difarenti fatori che i infruensa l'anbiente fìxego: la Sierra Morena . la Cordejera Bètega e la Depresion Bètega che la desferensia l'Andalusìa Alta da la Andalusìa Basa. Ła xe conponesta da oto provinse: Almería, Càdeze , Cordoba, Granada, Huelva, Jaén, Màłaga e ła Sevija, aonde che se cata el caologo de ła comunità autònoma de l'Andalusìa.